No Place Like Home (שיר של סינתיה אריבו)

"**No Place Like Home**" (בעברית: "**אין מקום כמו הבית**") הוא שיר בביצוע השחקנית האנגלייה סינתיה אריבו, מתוך פסקול הסרט "מרשעת: חלק 2" משנת 2025, החלק השני בעיבוד הקולנועי הדו-חלקי של "סרטי יוניברסל" למחזמר "מרשעת".

השיר יצא לאור כחלק מ ב-21 בנובמבר 2025, דרך חברות התקליטים "ריפבליק רקורדס" ו"ורב רקורדס". השיר הולחן על ידי סטיבן שוורץ, והוא שיר מקורי שנכתב במיוחד לסרט ובוצע על ידי אריבו בדמותה של אלפבה.

## רקע והפצה
בנובמבר 2022 חשף מלחין המחזמר המקורי, סטיבן שוורץ, כי החלק השני של העיבוד הקולנועי יכלול שני שירים חדשים שנכתבו כדי "להתאים לדרישות הסיפור". בדצמבר 2023 שיתף כי כתב את שני השירים באופן בלעדי עבור הסרט, משום ש"מהלך העלילה דרש זאת", ומתוך כוונה ש"הם יהיו אורגניים ולא יכפו את עצמם על הסרט".

בספטמבר 2025 פורסמו שמות השירים המקוריים: "The Girl in the Bubble", בביצוע אריאנה גרנדה ו-"No Place Like Home", בביצוע סינתיה אריבו. ההצצה הראשונה לשירים החדשים נכללה בטיזר לסרט שפורסם ב-8 באוקטובר 2025, וכלל מספר תיבות מוזיקליות מתוך השיר של אריבו. ב-6 בנובמבר 2025 פורסם טיזר נוסף לשיר, שכלל קטע באורך 30 שניות, מספר שבועות לפני הקרנת הבכורה של הסרט.

השיר המלא יצא להפצה דיגיטלית ולהאזנה בשירותי הזרמה ב-21 בנובמבר 2025, כחלק מאלבום הפסקול **, דרך חברות התקליטים "ריפבליק רקורדס" ו"ורב רקורדס", וכן במהדורת תקליט 7 אינץ' נפרדת שכללה גם את השיר "The Girl in the Bubble".

## פיתוח והפקה
השיר "No Place Like Home" הוגדר כחלק בלתי נפרד מהעיבוד הקולנועי של החלק השני של המחזמר "מרשעת" לסרט באורך מלא, החלטה שאפשרה להרחיב ולהעמיק רגעי אופי ודינמיקות בין הדמויות שהתרחשו "מאחורי הקלעים" בגרסה המקורית בתיאטראות ברודוויי. במאי הסרט, ג'ון מ. צ'ו, ציין כי מטרתו לא הייתה השגת מועמדויות לאוסקר, אלא "להעמיק את ההבנה של המקום שבו אלפבה וגלינדה נמצאות במסע שלהן". לדבריו, הסרט נדרש לחקור את עולמן הפנימי של הדמויות בדרכים שדיאלוג בלבד לא יכול היה לספק, ולכן היה צורך בשירים חדשים. סטיבן שוורץ, מלחין המחזמר המקורי, התנדב מיד לכתוב שני שירים חדשים שיבטאו את מסלולי ההתפתחות של אלפבה וגלינדה.

הקטע שכלל את השיר "No Place Like Home", שבו אלפבה מנסה לשכנע קבוצת חיות שנמלטות מארץ עוץ להישאר, עבר תהליך פיתוח ממושך. השיר עבר גלגולים שונים, ושוורץ ציין כי בתחילה הוא "כלל יותר מהסיפור מאשר הגרסה הסופית. יש דברים שאנחנו רואים שבהם היא לא שרה, אך בעבר הם היו בשלב מסוים חלק מהשיר". שמו של השיר מהווה אזכור למילותיה האיקוניות של דורותי גייל כי "אין כמו הבית" בסרט "הקוסם מארץ עוץ" משנת 1939. שוורץ סיפר כי מזה זמן רב קיווה לכתוב שיר בשם זה ולקשר את הביטוי לדמותה של אלפבה בעת כתיבת המחזמר. הוא ותסריטאיות הסרט, דנה פוקס וויני הולצמן, הדגישו בשיר את אהבתה של אלפבה לעוץ כדי להעצים את סיום הסרט, והסבירו כי .

בעת הלחנת הקטע, שוורץ ביקש ללכוד את "הנשמה” ואת "העוצמה הפראית” שבקולה של אריבו, עם גוונים “מהורהרים” בתחילתו וצלילים “לוחמניים יותר” בהמשכו. מבחינת המילים, השיר הושפע מהקשרים מציאותיים של אנשים הבוחרים להישאר בארצות הברית חרף התחושה שאינם שייכים לשם. בעיני שוורץ, השיר “הרגיש כמו מה שאלפבה הייתה אומרת, בין אם היא בעוץ או באמריקה של ימינו. היא הייתה פועלת. היא הייתה מנסה לגייס בעלי ברית שיעזרו לה בהתנגדותה”. המסר נגע בבמאי הסרט, ג'ון מ. צ'ו, כבן למהגרים, והוא דן בכך לעומק עם אריבו, באומרו: . שוורץ התייעץ עם אריבו כדי להבטיח שהשיר ירגיש רלוונטי לא רק לחיות, אלא גם לאלפבה עצמה. אריבו סיפרה: . אריבו אף ביקשה לשנות חלקים מילוליים מסורבלים למילים פשוטות בנות הברה אחת, ושוורץ נענה לבקשתה כדי להתאים זאת לביצוע הקולי שלה. לדברי השחקנית, "כל הצוות דמע" כאשר הסצנה צולמה.

## הלחנה ומילים

השיר "No Place Like Home", הקרוי על שמה של שורתה האייקונית של דורותי בסרט "הקוסם מארץ עוץ (1939), מופיע בשלב מוקדם בסרט, כאשר אלפבה נתקלת בקבוצת חיות על דרך האבנים הצהובות, בעודה מתניידת ברחבי ארץ עוץ כדי להימנע מרדיפתו של הקוסם העריץ. כשהיא מוקפת בחיות שנשבעה להגן עליהן, ובהן המטפלת מילדותה, דולציבר, אלפבה פוצחת בשיר על הסיבות שבגללן היא נלחמת להציל את עוץ ומפצירה בחיות להישאר ולהילחם לצידה. השיר נסוב סביב “מחויבותה של אלפבה להגן על עוץ, גם כשהיא ניצבת מול דחייה מצד כל הסובבים אותה”, כפי שתיארה זאת גרנדה.

לדבריו של הבמאי ג'ון מ. צ'ו, השיר בוחן את מחשבותיהן של החיות על השאלה , שאלות שהן “מעניינות ורלוונטיות מאוד למסעה של אלפבה”. השיר מדגיש את אהבתה של אלפבה למולדתה, כפי שהסביר שוורץ: . רעיון זה הקביל גם לתחושות מן החיים האמיתיים בנוגע לארצות הברית, כפי שהסביר שוורץ למעריצים במפגש האזנה לפסקול.

התסריטאית דנה פוקס טענה שהשיר הוא "המנון יפהפה" הנושא משמעות חזקה בהקשר של אירועים עכשוויים, שכן . בסופו של דבר, ההמנון איננו מצליח לשכנע את החיות להישאר, מה שמעצים את שברון הלב, לדברי פוקס: .

## היסטוריית יציאות לאור

## פרסים ומועמדויות

## קישורים חיצוניים

## הערות שוליים

קטגוריה:שירים באנגלית
קטגוריה:שירים מסרטי קולנוע
קטגוריה:שירים ממחזות זמר
קטגוריה:הקוסם מארץ עוץ